पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन प्लांट के लिए प्रशासन को सम्पूर्ण जिले से बेहतरीन सहयोग प्राप्त हो रहा है। कलेक्टर अविचल चतुर्वेदी ने कहा कि एक करोड़ रुपए की राशि का सहयोग निजी शिक्षण संस्थानों के प्रतिनिधियों द्वारा प्रदान किया गया है।
कलेक्टर ने बताया कि मंगलवार को अग्रवाल समाज द्वारा प्रशासन को एन-95 एवं मास्क और सेनिटाइजर प्रदान किए गए है। अमित शर्मा ने ऑक्सीजन रेगुलेटर प्रदान किए गए है। कलेक्टर ने बताया कि आमजन द्वारा भी राशि के रूप में सहयोग मिल रहा है।
प्रिंस एजुकेशन हब सीकर के निदेशक जोगेन्द्र सुंडा ने बताया कि जिला मुख्यालय पर स्थापित होने जा रहे ऑक्सीजन प्लांट में सहयोग प्रदान करने के लिए हमसे आग्रह किया गया था। जिसमेेंं शिक्षण संस्थानों द्वारा तय किया गया कि हम एक करोड़ रुपए इस प्लांट के निर्माण के लिए प्रदान करेंगे। उसी क्रम में एक करोड़ रुपये की राशि का ट्रांजेक्शन लेटर जिला कलेक्टर को सौंपा है। जिसमें 86 लाख रुपए का ट्रांजेक्शन खाते में हो चुका है। 14 लाख रुपये की राशि भी जल्द जमा हो जाएगी।
सीएलसी कोचिंग के निदेशक इंजीनियर श्रवण चौधरी ने बताया कि एक करोड़ रुपए की राशि का सहयोग तो शिक्षण संस्थानों द्वारा प्रदान किया ही गया है। इसके अतिरिक्त हमारे द्वारा सोशल मीडिया के माध्यम से भी लोगों से इस संबंध में अपील की गई थी। जिसके माध्यम से भी साढ़े पांच लाख रुपए की राशि संस्थान के नगद काउंटर पर आमजन द्वारा जमा करवाई गई है। दूसरे राज्य एवं खाड़ी देशों से भी लोगों ने 12 लाख की राशि प्रदान की है। चौधरी ने कहा कि उनके गांव के लोगों द्वारा भी 1.50 लाख रुपए की राशि सहयोग के रूप में प्रदान की गई है।
युवाओं के ग्रुप सेवा सीकर की ओर से सीकर पीएमओ डॉ. जीएस थालोड़ को कोविड मरीजों को गर्म पानी उपलब्ध करवाने के लिए हावेल्स गीजर 25 लीटर, ऑक्सीजन मास्क व 450 बॉडी कवर भेंट किए गए। 3 मई को ग्रुप के एक साथी कुलदीप डोटासरा के रिश्तेदार की कोरोना संक्रमण से मृत्यु हो गई थी। रात्रि काल में कोविड पॉज़िटिव बॉडी को परिवहन एंबुलेंस, बॉडी कवर उपलब्ध होने में काफी समस्या आई। कुलदीप ने इस समस्या को सभी ग्रुप के युवा साथियों के साथ शेयर किया।
तब सभी ने दिल्ली में कार्यरत राजेन्द्र सेवदा से सम्पर्क कर 450 बॉडी कवर मंगवाए। सांवली में ऑक्सीजन मास्क की आवश्यकता को देखते हुए डॉक्टर अटल भास्कर की सलाह पर ग्रुप के सदस्यों ने निर्णय लेकर ऑक्सिजन मास्क भी भेंट किए। डॉ. जितेन्द्र बगड़िया की सलाह पर रोगियों के लिये गर्म पानी की व्यवस्था के लिए 25 लीटर गीजर ख़रीद कर पीएमओ डॉ जीएस थालोड़ को भेंट किए।
कलेक्टर द्वारा चलाई जा रही जिला री लाडली कल्याण समिति को सीकर जिले में ऑक्सीजन प्लांट स्थापित करने के लिए शेखावाटी शिक्षण समूह के चेयरमैन बी एल रणवा ने 2 लाख रुपए की आर्थिक सहायता राशि प्रदान की है। बीएल रणवां के निजी सचिव भरत शर्मा ने बताया कि निजी शिक्षण संस्थान संघ के जिलाध्यक्ष बी एल रणवा ने ऑक्सीजन प्लांट के लिए दो लाख रुपए का आर्थिक सहयोग प्रदान किया है। भरत शर्मा ने बताया कि इससे पूर्व में भी बीएल रणवां ने मुख्यमंत्री सहायता कोष में एक लाख रूपए की सहयोग राशि दी थी। साथ ही अपने पैतृक गांव भिराना में राशन सामग्री एवम लोसल में फंसे बाहरी मजदूरों को लॉकडाउन में घर वापसी हेतु सहयोग किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn